Jente (17) omkom i snøskuterulykke
- To personer var involvert i ulykken. Jenta fikk hjertestans. Vi har ingen detaljer om hvordan ulykken skjedde, opplyser vakthavende redningsleder Ørjan Delbekk ved Hovedredningssentralen Nord-Norge til NTB. Jenta ble fraktet til Mehamn helsesenter, og døde kort tid etter av skadene. Den andre personen som var involvert i ulykken, en mann på 20 år, er sendt til Tromsø sykehus med bruddskader, opplyser Østfinnmark politidistrikt. 20-åringen er ifølge politiet ikke kritisk skadd. Ulykken skjedde på merket løype i fjellet i Norkynn, fire kilometer sør for Mehamn i Gamvik kommune i Finnmark, og politiet fikk melding om hendelsen like etter klokken 17 onsdag. Det var ingen andre kjøretøy involvert i ulykken. Politiet opplyser at de har igangsatt etterforskning av hendelsen og foretatt en åstedsundersøkelse, samt sikret bevis på stedet. (©NTB)
17-åringen døde av skadene hun fikk i en snøskuterulykke i nærheten av Mehamn i Finnmark onsdag ettermiddag.